钦定古今图书集成/明伦汇编/氏族典/第214卷 > 何常
## 钦定古今图书集成/明伦汇编/氏族典/第214卷 > 何常

按《宋史何常传》：“常字德固，京兆人。中进士第，为开封
府兵曹。绍圣初，或言苏轼主文柄，取士之非毁宗庙
者，常预其间。出通判原州，历将作丞、陕西转运判官、
熙河转运副使，徙成都路，除直龙图阁，加集贤殿修
撰，为使徙陕西，以显谟阁待制知秦州，转通议大夫，
镇秦六岁，察访方邵劾其越法货酒，借米曲于官而
毁其历。”狱具，责昭化军节度副使，数月复其官。终右
文殿修撰，年七十三。